《水龙吟》
明代·沈宜修

空明击碎流光，回肠一霎难寻旧。芳华消尽，凉蟾何意，半垂疏柳。

飞叶恨惊，凝云愁结，重重还又。怆秋宵寥廓，夜虫凄楚，伤心几回低首。

盼望音容永绝，断肠祗剩文如绣。横烟拂■，征鸿将度，月寒花皱。

斜日衔江，围山欹陌，昔年时候。痛而今、泪与江流，总向西风同奏。

作者简介：（1590—1635）苏州府吴江人，字宛君。山东副使沈珫之女，工部郎中叶绍袁之妻。工诗词，生三女皆能诗，母女相与题花赋草。因女死神伤而卒。绍袁集妻女之作，编为《午梦堂十集》。